આ 5 તાલુકાની જરૂરિયાત મુજબના પાણીમાં પચાસ ટકાનો કાપ મુકવામાં આવ્યો છે. આ વિસ્તારમાં ઔદ્યોગિક એકમોને વેચાતું પાણી આપવાની સરકારની પોલિસી સામે પણ સવાલો ઉઠ્યા છે.એક તરફ હાલમાં આ 5 તાલુકાના છેવાડેના ગ્રામ્ય વિસ્તારની મહિલાઓ પાણીના એક બેડા માટે ઉનાળાના ધમધોખતા તાપમાં રઝળપાટ કરતી જોવા મળે છે, ત્યારે સરકાર ઔદ્યોગિક એકમો સાથે એગ્રીમેન્ટ કરી પાણી વેચી રહી છે. જે ઔદ્યોગિક એકમો સાથે એગ્રીમેન્ટ કરવામાં આવ્યા છે તે સંસ્થા દ્વારા પાણીનો વપરાશ પીવા માટે નહીં પરંતુ પોતાના ઔદ્યોગિક હેતુ માટે કરવામાં આવી રહ્યો છે. (તસવીરો હિરેન્દ્રસીંહ રાઠોડ)